نریندر مودی

نریندر دامودر داس مودی () بھارتی سیاست دان اور موجودہ وزیر اعظم ہیں۔ اس سے قبل مودی گجرات (بھارت) کے وزیر اعلیٰ رہ چکے ہیں۔ ان کی پیدائش 17 ستمبر 1950ء کو شمالی گجرات کے مہسانہ ضلع میں ہوئی۔ مودی کا سیاسی سفر 1984ء میں شروع ہوا۔ جب آر ایس ایس نے اپنے چند ارکان کو بھارتیہ جنتا پارٹی میں بھیجا، ان میں مودی بھی شامل تھے۔ انہوں نے لال کرشن اڈوانی کی سومناتھ – ایودھیا یاترا اور مرلی منوہر جوشی کی کنیاکماری – کشمیر یاترا میں حصہ لیا۔ سنہ 1995ء میں انہوں نے گجرات میں انتخابات کے پرچار کی ذمہ داری نبھائی۔
ان کی ولادت وادی نگر کے ایک چھوٹے سے خاندان میں ہوئی تھی۔ انہوں نے بچپن میں اپنے والد کے ساتھ چائے بیچی۔ آٹھ سال کی عمر میں انہوں نے آر ایس ایس سے اپنا تعلق وابستہ کیا۔
کم عمری میں طے شدہ شادی کی وجہ سے انہوں نے ہائی اسکول مکمل کرنے کے بعد گھر چھوڑ دیا اور دو سال تک شہر در شہر گھومتے رہے۔ گجرات لوٹنے سے قبل وہ کئی مذہبی مراکز کی زیارت کر چکے تھے۔ 1971ء میں وہ سنگھ کے مکمل رکن بن گئے۔ ہنگامی صورت حال کے دوران میں انہیں روپوش ہوجانا پڑا۔ 1985ء میں سنگھ نے انہیں بی جے پی میں شامل کر دیا اور 2001ء تک وہ پارٹی میں کئی عہدوں پر فائز رہے۔

سنہ 2001ء میں اس وقت کے وزیر اعلیٰ کیشو بھائی پٹیل کے استعفی دینے کے بعد مودی کو وزیراعلیٰ بنایا گیا۔ اس کے فوراً بعد وہ گجرات اسمبلی کے لیے منتخب ہوئے۔ گجرات فسادات میں ان کی زبردست کرکری ہوئی اور انہیں براہ راست اس کا ذمہ دار بتایاگیا۔ مگر عدالت عظمی کو ان کے خلاف کوئی ثبوت نہیں ملا۔ بحیثیت وزیر اعلیٰ گجرات ان کے کام کاج کی بہت تعریف ہوئی۔ وہ تعلیم، غربت اور صحت کے میدان میں اچھا کام نہ کرنے پر تنقید کا نشانہ بھی بنے۔

ابتدائی زندگی 

مودی کی پیدائش 17 ستمبر 1950ء کو گجرات کے مہسانہ ضلع میں ایک غریب خاندان میں ہوئی۔ ان کے والد دامودر داس ریلوے سٹیشن پر چائے بیچتے تھے اور والدہ ہیرا بین گزر بسر میں مدد کے لیے لوگوں کے گھروں میں کام کرتی تھیں۔ بچپن میں خود نریندر مودی اپنے والد کے ساتھ ٹرینوں میں چائے بیچا کرتے تھے۔ ان کے سوانح نگار کے مطابق بچپن میں ان کے ذہن میں سنیاسی بننے کا بھی خیال آیا تھا اور وہ کچھ دن راماکرشن مشن میں بھی جا کر رہے۔ 17 سال کی عمر میں جشودا بین سے ان کی شادی ہوئی لیکن دونوں کبھی ساتھ نہیں رہے۔

راشٹریہ سویم سیوک سنگھ میں شمولیت 
1967ء میں ہندو نظریاتی تنظیم آر ایس ایس میں شمولیت اختیار کر لی تھی اور 70 کی دہائی سے پرچارک یا تنظیم کے مبلغ کے طور پر کام کر نا شروع کر دیا۔

الزامات و تنقید 
نریندر دامودر داس مودی متنازع شخصیت کے مالک ہیں۔ مودی کے مخالفین انھیں تفرقہ پیدا کرنے والی شخصیت گردانتے ہیں۔ سنہ 2002ء کے گجرات فسادات کے دوران مودی گجرات کا وزیراعلیٰ تھا جس کی وجہ سے ان پر الزام دیا جاتا ہے کہ وہ پس پردہ اس میں ملوث تھے۔

تصنیف 
نریندر مودی نے سنہ 2008ء میں ایک کتاب گجراتی زبان میں ’جيوتی پونج ‘ لکھی تھی جس میں انھوں نے ہندو نظریاتی تنظیم راشٹریہ سویم سیوک سنگھ یعنی آر ایس ایس گمنام رہنے والے کے کارکنان کے بارے میں لکھا ہے۔

حوالہ جات

بیرونی روابط 

 اردو میں سرکاری ویب سائٹ
 @narendramodiU اُردُو ٹؤٹر کھاتہ
 @narendramodi ٹؤٹر کھاتہ
 نریندر مودی رسمی موقع
 نریندر مودی ذاتی بلاگ
 بی بی سی، "برطانیہ اور نریندر مودی کے تعلقات بحال"

 دیگر
 پروفائل بی بی سی پر

نریندر مودی
1950ء کی پیدائشیں
2010ء کی دہائی
احیائے مذہب کی حامی ہندو شخصیات
اکیسویں صدی کے بھارتی سیاست دان
بقید حیات شخصیات
بیسویں صدی کے بھارتی مصنفین
بھارت کے عام انتخابات 2014ء میں جمہوری قومی اتحاد، بھارت کے امیدواران
بھارت کے عام انتخابات2019ء میں جمہوری قومی اتحاد کے امیدوار
بھارتی قوم پرست
بھارتی مصنفین
بھارتی وزرائے اعظم
بھارتی ہندو
بھارتیہ جن سنگھ کے سیاست دان
بھارتیہ جنتا پارٹی کے وزرائے اعلیٰ
حکومت ہند کی پلاننگ کمیشن کے ارکان
راشٹریہ سویم سیوک سنگھ کے پرچارک
سترہویں لوک سبھا کے ارکان
سولہویں لوک سبھا کے اراکین
شخصیات جن کے امریکا میں داخل ہونے پر پابندی ہے
ضلع مہسانا کی شخصیات
فاضل جامعہ دہلی
فضلاء گجرات یونیورسٹی (بھارت)
گاندھیائی شخصیات
گجرات (بھارت) سے لوک سبھا کے ارکان
گجرات (بھارت) کے مصنفین
گجرات کے وزرائے اعلیٰ
گجراتی شخصیات
لوک سبھا اراکین از اترپردیش
معاصر بھارتی فلاسفہ
نریندر مودی کی وزارت
وارانسی کے سیاستدان
ہندو امن پسند شخصیات
ہندو قوم پرست